钦定古今图书集成/历象汇编/庶征典/第143卷 > 《观象玩占》 > 唐
## 钦定古今图书集成/历象汇编/庶征典/第143卷 > 《观象玩占》 > 唐

### 高祖武德 年突厥国中雨血三日

按《唐书高祖本纪》不载。　“按《五行志》”云云。

武德七年，“江水化为血。”

按《唐书高祖本纪》不载。　按《五行志》，武德七年，河间
王孝恭征辅公祏，宴群师于舟中。孝恭以金碗酌江
水，将饮之，则化为血。孝恭曰：“碗中之血，公祏授首之
祥。”

### 睿宗光宅元年有气如血腥

按《唐书。睿宗本纪》。不载　按《五行志》。光宅初。宗室岐
州刺史崇真之子横杭等。夜宴。忽有气如血腥。

### 中宗景龙二年血祥见

按《唐书中宗本纪》。不载　按《五行志》。“景龙二年七月
癸巳。赤气际天。火光烛地。三日乃止。”赤气血祥也。

### 代宗大历十三年泥像流血

按《唐书代宗本纪》。不载　按《五行志》。大历十三年二
月。太仆寺有泥像。左臂上有黑汗滴下。以纸承之血
也。

### 德宗贞元十七年池水赤如血

按《唐书德宗本纪》不载。　按《五行志》，“贞元十七年，福
州剑池水赤如血。”

### 宪宗元和十四年血见郓州

按《唐书宪宗本纪》。不载　按《五行志》。“元和十四年二
月。郓州后事院门前地。有血方尺馀。色甚鲜赤。不知
所从来。人以为自空而堕也。”

### 僖宗乾符六年中书堂有死人血污地

按《唐书僖宗本纪》不载。　按《五行志》，“乾符六年，中书
政事堂忽旦有死人。血污满地，不知主名。”

### 广明二年雨血

按《唐书僖宗本纪》：“广明二年十二月，雨血于靖陵